“দৈনিক পত্রিকায় প্রকাশিত ১৫ আগস্টের কিছু ক্রোড়পত্র পড়লাম। এগুলো পড়ে মনে হতে পারে, শেখ মুজিব হত্যা হতে পেরেছিল জিয়াউর রহমানের পরিকল্পনা অনুসারে। তাই বর্তমান আলোচনার অবতারণা। শেখ মুজিব যখন নিহত হন, তখন কে এম সফিউল্লাহ ছিলেন প্রধান সেনাপতি। জিয়া ছিলেন উপপ্রধান সেনাপতি। তার কমান্ডে সেনাবাহিনী পরিচালিত হতো না। তাই সেনা বাহিনীর কোনো কৃতকর্মের জন্য তাকে দায়ী করা যেতে পারে না। কে এম সফিউল্লাহ সেনা বাহিনীতে প্রধান দায়িত্বে ছিলেন ২৪ আগস্ট, ১৯৭৫ পর্যন্ত। তাকে টপকে জিয়া সেনা বাহিনীতে নেতৃত্ব দিতেন, এ রকম কোনো অভিযোগ উত্থাপন করেননি কে এম সফিউল্লাহ। ঢাকা ব্রিগেডের পরিচালক ছিলেন শাফায়াত জামিল। তিনি এক সাক্ষাৎকারে বলেছেন, তিনি জিয়াকে এসে বলেন, শেখ মুজিব খুন হয়েছেন, এখন কী করা প্রয়োজন। জিয়া তাকে বলেন, আমরা হলাম সেনা বাহিনীর লোক। প্রেসিডেন্ট নিহত হয়েছেন কিন্তু ভাইস প্রেসিডেন্ট বেঁচে আছেন। তিনি এখন প্রেসিডেন্ট হবেন। তিনি আমাদের যে নির্দেশ দেবেন, তাই আমরা করব।